SCN กำไรปี 58 ลดลง 44% เตรียมแจกปันผล 0.10 บ./หุ้น
SCN เศร้า กำไรปี 58 เหลือ 225.39 ลบ. ลดลง 44% จากปีก่อนมีกำไร 400.94 ลบ. หลังรายได้จากการขาย-บริการลดลง เตรียมแจกปันผล 0.10 บ./หุ้น XD 3 พ.ค.59 กำหนดจ่ายปันผล 18 พ.ค.นี้
24 ก.พ. 2559

บริษัท สแกน อินเตอร์ จำกัด (มหาชน) หรือ SCN รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 225.39 ล้านบาท หรือมีกำไรสุทธิ 0.19 บาทต่อหุ้น ลดลง 44% จากช่วงเดียวกันของปีก่อนที่มีกำไรสุทธิ 400.94 ล้านบาท หรือมีกำไรสุทธิ 0.44 บาทต่อหุ้น
โดยผลการดำเนินงานในช่วงดังกล่าวลดลงเนื่องจากบริษัทมีรายได้จากการขายและบริการลดลง โดยรายได้จากธุรกิจที่เกี่ยวกับก๊าซธรรมชาติ และธุรกิจอื่นและบริษัทในเครือลดลง
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 อัตราจ่ายเป็นเงินสด 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2559 ทั้งนี้ กำหนดจ่ายเงินปันผลในวันที่ 18 พ.ค. 2559